Wanderlust: DLXHI – Haoles in Hawai'i feat. Busenitz, Gerwer and Anderson | Krak Mag.
Antihero SkateboardsDeluxe DistributionDennis BusenitzDLXDLXHIFrank GerwerHawaiiKrooked SkateboardsMike AndersonOahuReal Skateboards Grond sál sonder vergoeding onteien word, sê Cyril | Netwerk24
Grond sál sonder vergoeding onteien word, sê Cyril
Deur Llewellyn Prince 08 Januarie 2019 14:33
Grond in Suid-Afrika sál sonder vergoeding onteien word – of mense nou daarvan hou of nie, sê pres. Cyril Ramaphosa.
Hy was Dinsdagmiddag in Durban die hoofspreker op die ANC se amptelike viering van sy 107de bestaansjaar. Dit staan ook as die 8 Januarie-verklaring bekend.
Pres. Cyril Ramaphosa praat Dinsdag by die vierings. Foto: Felix Dlangamandla
Oudpres. Jacob Zuma was ook ’n eregas op die geleentheid by die Ohlange-instituut waar eerw. John Langalibalele Dube, die ANC se heel eerste president, begrawe is.
Ramaphosa het onder meer gesê sowat 10% van landbougrond is die afgelope 25 jaar deur middel van die regering se restitusie- en grondhervormingsprogramme aan swart mense gegee.
Volgens hom het die ANC op sy nasionale konferensie in Johannesburg in Desember 2017 egter die “monumentale” besluit geneem dat grond vinniger deur middel van onteiening sonder vergoeding aan die mense gegee moet word.
“Dit is ’n beleid wat ons sal implementeer, of mense nou daarvan hou of nie. Die grond sal aan die mense teruggegee word,” het die president onder luide applous gesê.
“Ons onderneem ook nou ’n nuwe fase van bespoedigde grondhervorming wat betekenisvol daartoe sal bydra om armoede veral in landelike gebiede te verminder, terwyl dit ook ons landbou-ekonomie sal laat groei en werkloosheid sal verminder. Dit sal ook aan swart Suid-Afrikaners die bates gee waarvan hulle al vir lank ontneem is,” het Ramaphosa gesê.
Meer oor: Cyril Ramaphosa | Grondonteiening Sonder Vergoeding
Ramaphosa moet betaling van Zuma se regskoste stop, eis DA